గోవా కాంగ్రెస్‌లో చీలికలు | Sakshi
గోవా కాంగ్రెస్‌లో చీలికలు
January 11, 2017, 18:59 IST
కాంగ్రెస్‌ పార్టీకి అధికారం ఇస్తే పొట్టు తీసిన నారింజపండులా ముక్కలుగా విడిపోతుందని బీజీపీ సీనియర్‌ నాయకుడు మురళీ మనోహర్‌ జోషి ఎప్పుడూ విమర్శించేవారు. ఇప్పుడు అధికారంలోకి రాకముందే గోవాలో కాంగ్రెస్‌ పార్టీ ముక్కలుగా విడిపోయి కొట్టుకుంటోంది. ఏ పార్టీతో పొత్తు పెట్టుకోవాలి, ఏ పార్టీతో పెట్టుకోకూడదు, ఎన్నికలకు ముందే పొత్తు పెట్టుకోవాలా, ఎన్నికల తర్వత పొత్తు పెట్టుకోవాలా? లేదా ఒంటరిగానే పోటీచేయాలా? అన్న అంశాలపై పార్టీలోని నలుగురు నేతలు నాలుగు విధాలుగా ఆలోచిస్తున్నారు. ఒకరి అభిప్రాయంతో ఒకరికి పొసగడం లేదు.
రాష్ట్ర కాంగ్రెస్‌ పార్టీ అధ్యక్షుడు లూజిన్హో ఫాలిరో చిన్న చిన్న సర్దుబాట్లు మినహా పార్టీ ఒంటరిగానే పోటీ చేయాలని గట్టిగా కోరుతున్నారు. రాష్ట్రంలో చివరి కాంగ్రెస్‌ ముఖ్యమంత్రి అయిన దిగంబర్‌ కామత్‌ మాత్రం నేషనలిస్ట్‌ కాంగ్రెస్‌ పార్టీ (ఎన్‌సీపీ), గోవా ఫార్వర్డ్‌ (జీఎఫ్‌), యునైటెడ్‌ గోవన్‌ పార్టీ (యూజీపీ)లతో ఎన్నికలకు పొత్తుపెట్టుకోవాలని సూచిస్తున్నారు. కామత్‌కు మాజీ ముఖ్యమంత్రి కుమారుడు ప్రతాప్‌ సింగ్‌ రాణె కుమారుడు, బలమైన యువజన నాయకుడు, ప్రస్తుత అసెంబ్లీలో ప్రతిపక్ష నాయకుడైన విశ్వజిత్‌ రాణెతోపాటు మరో ఎమ్మెల్యే రెగినాల్డ్‌ లారెంకో మద్దతు ఉంది. గోవా ఫార్వర్డ్‌ పార్టీతోనైనా ముందస్తు ఎన్నికల పొత్తు పెట్టుకోవాలని కామత్‌ డిమాండ్‌ చేస్తున్నారు.
కామత్‌ డిమాండ్‌కు గోవా పార్టీ వ్యవహారాలకు బాధ్యుడిగా వ్యవహరిస్తున్న దిగ్విజయ్‌ సింగ్‌ కూడా సానుకూలంగా ఉన్నారు. రాహుల్‌ గాంధీ విశ్వాసంలోకి తీసుకునే కొంతమంది సీనియర్లలో దిగ్విజయ్‌ సింగ్‌ ఒకరనే విషయం తెల్సిందే. మరోపక్క కామత్‌తో విభేదిస్తున్న ఫాలిరోకు సోనియా గాంధీ అండదండలున్నాయి. ఆయన ఇటీవలనే సోనియాను కలసుకొని వచ్చారు. సోనియా సూచన మేరకే ఆయన పార్టీ జాతీయ రాజకీయాల నుంచి పార్టీ రాష్ట్ర రాజకీయాలకు మారారు. ఫాలిరో ఇంతకుముందు రెండుసార్లు ముఖ్యమంత్రిగా పనిచేశారు. ముఖ్యనాయకులైన వీరిద్దరితో పాటు పార్టీలో మరో రెండు వర్గాలు కూడా పొత్తుల విషయంలో భిన్నాభిప్రాయలు వ్యక్తం చేస్తున్నాయి.
గోవాలోని 40 సీట్ల కోసం ఈరోజే నామినేషన్ల పర్వం ప్రారంభమైంది. 40 మందికిగాను ఇప్పటి వరకు 15 మందిని మాత్రమే కాంగ్రెస్‌ పార్టీ ఖరారు చేయగలిగింది. మిగతా అభ్యర్థుల విషయాల్లో నలుగురు మాజీ సీఎంలు, వారి బంధువుల మధ్య రాజీ కుదరడం లేదు. ఈ నేపథ్యంలోనే రాహుల్‌ గాంధీ, సోనియాల నేతృత్వంలో కేంద్ర పార్టీ ఎన్నికల సంఘం రంగప్రవేశం చేసి జాబితాను సిద్ధం చేయాలనుకుంటోంది. నేడో, రేపో ఈ ఎన్నికల సంఘం సమావేశం కానున్నట్లు సమాచారం. బీజేపీ ప్రభుత్వ వ్యతిరేక ఓట్లను కొల్లగొట్టేందుకు ఆమ్‌ ఆద్మీ పార్టీ రంగంలోకి దిగిన నేపథ్యంలో కాంగ్రెస్‌ పార్టీ తన అంతర్గత విభేదాలను సకాలంలో పరిష్కరించుకోకపోతే ప్రమాదమే. ఫిబ్రవరి నాలుగో తేదీన గోవా అసెంబ్లీకి ఎన్నికలు జరగనున్నాయి.
gova congresselo cheelikalu | Sakshi
gova congresselo cheelikalu
January 11, 2017, 18:59 IST
congresse paarteeki adhikaaram iste pottu teesina narinjapandula mukkalugaa vidipotundani bgp seeniery nayakudu muralii manohare joshi eppuduu vimarsinchevaaru. ippudu adhikaaramloki rakamunde govalo congresse party mukkalugaa vidipoyi kottukuntondi. e paartiitoe pottu pettukovali, e paartiitoe pettukokudadu, ennikalaku munde pottu pettukovala, ennikala tarvata pottu pettukovala? leda ontarigaane poticheyala? anna amsaalapai paartiilooni naluguru nethalu naalugu vidhaalugaa aalochistunnaaru. okari abhipraayamtho okariki posagadam ledu.
rashtra congresse party adhyakshudu loojinho faliro chinna chinna sardubaatlu minaha party ontarigaane poty cheyalani gattigaa korutunnaru. rashtramlo chivari congresse mukhyamantri ayina digambarke kamathm maatram neshanaliste congresse party (enseepy), gova forverde (jf), unaitede govan party (usp)latho ennikalaku pottupettukovalani suuchistunnaaru. kaamatmuku maji mukhyamantri kumarudu pratapm singe raane kumarudu, balamaina yuvajana nayakudu, prastuta assembleelo pratipaksha naayakudaina vishwajitha ranetopatu maro emmelye reginalde larenko maddatu undi. gova forverde paartiitoonainaa mundastu ennikala pottu pettukovaalani kamathm demande chestunnaru.
kamathm demandeaku gova party vyavahaaraalaku badhyudiga vyavaharistunna digvisiy singe kuudaa saanukuulamgaa unnaaru. rahule gaandhi vishwaasamloki teesukune kontamandi seenierlalo digvisiy singe okarane vishayam telsinde. maropakka kaamathmo vibhedistunna faliroku sonia gaandhi andadandalunnaayi. aayana itiivalane sonianu kalasukoni vachaaru. sonia suuchana merake aayana party jaateeya rajakeeyala nunchi party rashtra raajakeeyaalaku maaraaru. faliro intakumundu rendusaarlu mukhyamantrigaa panichesaaru. mukhyanaayakulaina veeriddaritoe paatu paartiiloo maro rendu vargaalu kuudaa pottula vishayamlo bhinnabhipraayalu vyaktam chestunnayi.
govaloni 40 seatla kosam eeroje naminationla parvam praarambhamaindi. 40 mandikigaanu ippati varaku 15 mandini matrame congresse party khararu cheyagaligindi. migata abhyardhula vishayaallo naluguru maji cmlu, vaari bandhuvula madhya raji kudaradam ledu. ee nepathyamlone rahule gaandhi, soniala netrutvamlo kendra party ennikala sangham rangapravesam chesi jaabitaanu siddham cheyalanukuntondi. nedo, repo ee ennikala sangham samavesam kaanunnatlu samacharam. bgfa prabhutva vyatireka otlanu kollagottenduku aami aadmi party rangamloki digina nepathyamlo congresse party tana antargata vibhedaalanu sakaalamlo parishkarinchukokapothe pramaadame. fibravari naalugo tedeena gova assembleeki ennikalu jaraganunnayi.